
ועדת העבודה, הרווחה והבריאות
02/12/2014

הכנסת התשע-עשרה
נוסח לא מתוקן

מושב שלישי
<פרוטוקול מס' 337>
מישיבת ועדת העבודה, הרווחה והבריאות
יום שלישי, י' בכסלו התשע"ה (02 בדצמבר 2014), שעה 15:30
<סדר היום:>
<הצעת חוק הביטוח הלאומי (תיקון מס' 160) (פטור מדמי ביטוח לחיילים משוחררים), התשע"ה-2014, של חה"כ אלעזר שטרן (פ/2472)>
נכחו:

<חברי הוועדה:> 
חיים כץ – היו"ר
עדי קול

מיקי רוזנטל

אלעזר שטרן
<מוזמנים:> 
	רן פלוטניק
	–
	מנהלת תחום, משרד הבריאות

	דן אורן
	–
	עו"ד, ראש אשכול חברתי, משרד המשפטים

	חנן פוטרמן
	–
	לשכה משפטית, המוסד לביטוח לאומי

	יואב ארבל
	–
	עו"ד, יועץ משפטי, רשות לשירות לאומי ואזרחי

	מלכיאל דהן
	–
	ראש תחום פיקוח, רשות לשירות לאומי אזרחי

	שפרה שחר
	–
	מנכ"לית, עמותת בית חם לכל חייל


<ייעוץ משפטי: >
נעה בן שבת
<מנהלת הוועדה:>
וילמה מאור
<רשמת פרלמנטרית:>
שרון רפאלי
<הצעת חוק הביטוח הלאומי (תיקון מס' 160) (פטור מדמי ביטוח לחיילים משוחררים), התשע"ה-2014, של חה"כ אלעזר שטרן (פ/2472)

>
<היו"ר חיים כץ:>
צהריים טובים. היום יום שלישי בשבוע, י' בכסלו התשע"ה, 2 בדצמבר 2014. אני מתכבד לפתוח את ישיבת ועדת העבודה, הרווחה והבריאות בנושא הצעת חוק הביטוח הלאומי (תיקון מס' 160) (פטור מדמי ביטוח לחיילים משוחררים), התשע"ה-2014 של חבר הכנסת אלעזר שטרן, הכנה לקריאה השנייה והשלישית. 

אדוני, תציג את החוק. 

<אלעזר שטרן:>
תודה רבה על הדחיפות ועל הזימון של הדיון, יושב-ראש הוועדה, חבר הכנסת חיים כץ. 

הגענו להסכמות והצגנו כאן את החוק. חיילים משוחררים – מי שעשה שירות משמעותי, לאומי אזרחי – יוצאים לחיים האזרחיים, ועוד לפני שהחייל המשוחרר מחליט איפה הוא נוחת ומה הכתובת הוא כבר מתחיל לקבל חובות. אנחנו חשבנו על תקופה יותר ארוכה, אבל הגענו להסכמות עם האוצר, ואני מודה על כך. כמו שאמר יושב-ראש הוועדה זה רגל בדלת על חודשיים שבהם הוא לא ישלם - -
<היו"ר חיים כץ:>
לא ישלם ביטוח לאומי, לא מס בריאות וכן הלאה במידה שהוא לא עובד. 

<אלעזר שטרן:>
אין לנו, כמובן, שום בעיה שחיילי צה"ל יקבלו תגמולים, אבל בעניין הזה אנחנו רואים לא סוג של תגמול, אלא התחשבות במצב. 
<היו"ר חיים כץ:>
כן, אמרת יפה. 

יש פה מישהו שרוצה להגיד משהו? 

אם לא, לא צריך, תודה רבה. נעבור להקראה. 

<נעה בן שבת:>
(הקראה):
הצעת חוק הביטוח הלאומי (תיקון מס' 160) (פטור מדמי ביטוח לחיילים משוחררים), 

התשע"ה-2014

תיקון סעיף 351

1. בחוק הביטוח הלאומי [נוסח משולב], התשנ"ה-1995, בסעיף 351(יא), אחרי 
                                            פסקה (2ב) יבוא: 



   "(2ג) 
(א) מי שסיים שירות סדיר לפי חוק שירות ביטחון, למעט שירות צבאי 

                                                            לפי התחייבות לשירות קבע, אף אם שוחרר כדין לפני תום התקופה 

                                                            שהוא חייב בה לפי החוק האמור, ובלבד ששירת שני שלישים 

                                                            לפחות מהתקופה האמורה ולא שוחרר בגלל אי התאמה שיש עמה 
                                                            התנהגות רעה חמורה כפי שנקבע בפקודות הצבא, כהגדרתן בחוק 
                                                            השיפוט הצבאי, התשט"ו-1955, וכן מי ששוחרר מטעמי בריאות 
                                                            או מחמת נכות כמשמעותה בחוק הנכים – בעד שני החודשים 
                                                            הראשונים שלאחר סיום השירות;





(ב) מי שסיים שירות כמשרת בשירות לאומי-אזרחי או כמתנדב בשירות 
                                                           לאומי, ובלבד ששירת שנתיים לפחות או ששירותו נפסק בשל פגיעה 
                                                           תוך כדי השירות ועקב השירות שבשלה הוא זכאי לגמלאות לפי פרק 

                                                           י"ג – בעד שני החודשים הראשונים שלאחר סיום השירות. 




(ג) משרד הביטחון והמשרד הממונה על שטח הפעולה "השירות האזרחי-

                                                           לאומי" ימסרו למוסד רשימה של מסיימי שירות כאמור בפסקאות 
                                               משנה (א) ו-(ב);

תיקון חוק בריאות ממלכתי
2. בחוק ביטוח בריאות ממלכתי, התשנ"ד-1994 בסעיף 14(ז), בסופו יבוא  

                                                          "ובעד מי שחל לגביו פטור מדמי ביטוח לאומי לפי הוראות סעיף 
                                                          351(יא)(2ג) לחוק ביטוח הלאומי". 
תחילה ותחולה


3. תחילתו של חוק זה ב-1 בחודש שלאחר תום שלושה חודשים מיום 

                                                          פרסומו, והוא יחול על תשלום דמי ביטוח לאומי ודמי ביטוח בריאות 

                                                          המגיעים בעד יום פרסומו ואילך. 
<היו"ר חיים כץ:>
תודה רבה. אנחנו עוברים להצבעה. חבר הכנסת שטרן, אתה לא מצביע פה. מי בעד? מי נגד? 

הצביעו כל חברי הכנסת שיש להם רשות הצבעה בוועדה, והם שלושה במספר, ואישרו את הצעת החוק לקריאה השנייה ולקריאה השלישית. אני מקווה שהכנסת הזאת עדיין תאשר את החוק. אני בטוחה שהכנסת תאשר את החוק בקריאה השנייה והשלישית. אני מודה לך על הצעת החוק. תודה רבה, הישיבה נעולה. 
<אלעזר שטרן:>
תודה רבה. 

<הישיבה ננעלה בשעה 15:35.>
